Gw mau tau Kehidupan dari Fernand Braudel. Jelasin dalam bahasa melayu

Braudel dilahirkan di Luméville-en-Ornois (pada 1973, bergabung sebagai sebahagian Gondrecourt-le-Château), dalam Jabatan ("département") Meuse, Perancis, di mana dia pernah tinggal bersama nenek sebelah ibu untuk tempoh yang panjang. Bapanya, yang merupakan ahli methmatik alam ("natural mathematician"), membantunya dalam pendidikannya.  Braudel turut belajar Latin dan sedikit Greek.  Dia gemar sejarah dan menulis puisi. Braudel mahu menjadi doktor, tetapi bapanya menentang idea itu. Ketika berusia 20 tahun, dia menjadi agrégé dalam sejarah. Ketika mengajar di sekolah menengah di Algeria, 1923–32, dia menjadi tertarik dengan Laut Mediterranean dan semua yang berkaitan dengannya. Dari 1932 hingga 1935 dia mengajar di Paris lycées di Pasteur, Condorcet, dan Henry IV.

Dia bertemu dengan Lucien Febvre, pengasas bersama journal Annales yang berpengaruh, yang banyak mempengaruhi kerjanya.

Menjelang 1900, Perancis mengukuhkan pengeruh budaya mereka di Brazil melalui penubuhan Akademi Seni Halus Brazil. Bagaimanapun, São Paulo masih ketiadaan universiti, dan pada 1934 francophile Julio de Mesquita Filho menjemput anthropologist Claude Lévi-Strauss dan Braudel untuk membantu menubuhkan satu universiti. Hasilnya adalah pembentukan universiti São Paulo yang baru.  Braudel kemudian menyatakan bahawa tempoh di Brazil merupakan tempoh terbaik dalam hayatnya."

Braudel kembali ke Paris pada 1937. Dia telahpun memulakan penyelidikan arkhival semasa ijazah kedoktorannnya berkenaan Mediterranean apabila dia terpengaruh dengan Annales School sekitar 1938. Juga dalam tempoh ini dia memasuki École Pratique des Hautes Études sebagai pengajar dalam sejarah. Dia bekerja dengan Lucien Febvre, yang kemudian membaca versi awal karya agung magnum opus Braudel dan memberikannya nasihat penyuntingan.

Ketika pecah perang pada 1939, dia dipanggil dan kemudiannya ditahan pada 1940 oleh Jerman. Semasa sebagai tahanan perang dalam kem berhampiran Lübeck di Jerman, Braudel melakar karya agungnya La Méditerranée et le Monde Méditerranéen a l'époque de Philippe II (Mediterranean dan dunai Mediterranean pada Tempoh Philip II), tanpa merujuk kepada buku atau notanya sebaliknya bergantung kepada ingatannya yang luas.

Braudel menjadi pemimpin generasi kedua bagi sejarahwan Annales selepas 1945. Pada tahun 1947, bersama Febvre dan Charles Morazé, Braudel mendapat pembiayaan daripada Yayasan Rockefeller di New York mengasaskan Bahagian Sixième yang terkenal bagi "Ekonomi dan Sains sosial" di Ecole pratique des Hautes Etudes.  Pada tahun 1962 dia dan Gaston Berger menggunakan geran dana Ford Foundation dan kerajaan untuk membentuk Yayasan bebas baru, Yayasan Maison des Sciences de l'Homme (FMSH), yang dipimpin oleh Braudel dari 1970 sehingga kematiannya. Ia terletak di bangunan yang digelar "Maison des Sciences de l'Homme". FMSH menumpu aktivitinya pada rangkaian antarabangsa untuk menyebarkan pendekatan Annales ke Eropah dan dunia. Selepas satu bentuk "rampasan kuasa istana" pada tahun 1968 dia perlu berkongsi kuasa, dan pada 1972 dia menyerah semua tanggung jawab penyuntingan jurnal, sungguhpun namanya kekal pada kepala surat.

Pada 1962, dia menulis A History of Civilizations sebagai asas kursus sejarah, tetapi penolakkannya pada penceritaan tradisi berasaskan peristiwa terlalu radikal bagi kementerian pendidikan Perancis, yang seterusnya menolaknya

Satu ciri karya Braudel adalah perihatin beliau kepada penderitaan orang terpinggir. Dia menyatakan yang jelas: bahawa kebanyakan sumber sejarah datangnya dari golongan kaya (atau sekurangnya berpelajaran) — mereka yang samaada kaya atau bercita-cita. Dia memberi penekanan kepentingan kehidupan sementara hamba, petani, suruhan, dan orang miskin bandar, menunjukkan sumbangan mereka kepada kekayaan dan kuasa pemilik dan seterusnya kepada masyarakat. Malah, kelihatannya dia memikirkan bahawa golongan ini membentuk bahan sebenar kepada ketamadunan. Kerjanya sering kali digambarkan dengan gambaran semasa kehidupan seharian, jarang dengan gambar bangsawan atau raja.

Pada 1949 Braudel dilantik ke Collège de France selepas persaraan Febvre. Dia sendiri bersara pada 1968. Pada 1983, dia dilantik ke Académie française.